nb da la da da en sv da da da da da da da tr sv tr da de en da nl nb da da da da da da da da da da da da da da da da sv da da da da da da da da da da da da da da da da da da da da da da da en en ru en da da en en da en en en da da da da da da da da da da da da da da da da da da da da sv sv da da da da da da da da da da da da da da da da da da da da nb en da da da da da da cs da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
Q10 og tea tree oil er effektivt til paradentose
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
Q10 og tea tree oil er effektivt til paradentose
Paradentose rammer de fleste på et eller andet tidspunkt. Men ifølge et nyt studie, som er publiceret i Contemporary Clinical Dentistry, kan supplerende behandling med Q10 og tea tree oil have potentielle terapeutiske fordele.
I behandling af paradentose, de løse tænders sygdom, er det almindeligt, at tandlægen måler tandkødslommernes dybde og renser dem for plak. Formålet med undersøgelsen var derfor at sammenligne effekten af lokalbehandling med co-enzym Q10 og tea tree oil som et supplement til den traditionelle behandling. Tidligere undersøgelser viser desuden, at tilskud med Q10 har en positiv effekt i forebyggelsen af sygdommen.
Sygdommen begynder med en betændelse (gingivitis) i tandkødet. Tilstanden skyldes belægninger (plak) og tandsten ved tandkødsranden, hvor skadelige bakterier danner vævsnedbrydende enzymer. Når immunforsvaret reagerer, kan der efterhånden udvikles en kronisk inflammation i tandkødslommen, og tandkødet bløder let.
Inflammationen kan godt gå i sig selv, hvis belægningerne fjernes, men hvis tilstanden fortsætter, spredes inflammationen, så der udvikles paradentose.
Den kroniske inflammation medfører en massiv påvirkning af frie radikaler. Det er nogle aggressive molekyler, der angriber cellerne. Samtidig bliver tandkødslommerne endnu dybere med fare for, at tanden mister sit fæste og falder ud.
Hvad er Q10 - og hvorfor er det vigtigt for et sundt tandkød?
Q10 er et enestående co-enzym, der har følgende funktioner for alle celler i kroppen:
Det spiller en central rolle, når cellernes kraftværker, mitokondrier, danner energi i form af ATP.
Det fungerer som antioxidant, der forhindrer celleødelæggelse forårsaget af frie radikaler.
Det er afgørende for celle- og mitokondriemembranernes stabilitet.
Vi danner selv det meste Q10, men mængden falder fra 20-årsalderen. Allerede i 1971 blev det påvist, at patienter med paradentose mangler Q10 i deres tandkød. Dette gør tandkødet mere sårbart over for bakterielle angreb og oxidativ stress forårsaget af frie radikaler fra de inflammatoriske tilstande.
Tea tree oil udvindes af bladene fra tetræet (Melaleuca alterfolia), som vokser i et begrænset område i Australien. Selve olien er meget antiseptisk med et bredt bakterie-, svampe- og virusdræbende spektrum. Den virker afkølende, og forøger blodtilførslen lokalt. Ren tea tree oil må kun anvendes til udvortes brug. Forskerne har fundet frem til, at en fortynding med 5-10 % tea tree oil i fleste tilfælde er nok til at bekæmpe diverse mikroorganismer.
Under forsøget blev der brugt en gel med Q10 (PerioQ10) i en vegetabilsk olie i forholdet 1:9 og en gel med 5 % tea tree oil eller identisk placebo, som blev sprøjtet i deltagernes paradentoseangrebne tandkødslommer med 7 dages mellemrum.
Der deltog 15 patienter med paradentose, som blev delt op i tre grupper.
Gruppe 1 (kontrolgruppe) fik traditionel behandling plus placebo.
Gruppe 2 fik traditionel behandling plus Q10 gel
Gruppe 3 fik traditionel behandling plus Q10 gel og tea tree oil gel.
Forskerne målte tandkødslommers dybde, mængden af plak og blødningstendens. Efter en måned var der hos gruppe 2 og gruppe 3 en statistisk signifikant forskel, som var størst hos gruppe 3.
Konklusionen af forsøget er derfor, at coenzym-Q10 og tea tree oil kan være effektivt som supplement i behandlingen af paradentose.
Da der kun er tale om et mindre forsøg over kort tid, efterlyser forskerne flere og større forsøg. Det er også oplagt at henvise til tidligere forsøg, som er foretaget med almindelige Q10 tilskud, og som er lettere at administrere i hverdagen.
Vidste du, at paradentose også kan medføre hjerte-karsygdomme?
Der er flere grunde til at forebygge og behandle paradentose. For tandlæger har i stigende grad erfaret, at mange kroniske sygdomme, herunder hjertekarsygdomme, ofte skyldes infektioner og inflammationer, der kan stamme fra mundhulen.
Tilskud med Q10 kan forsinke udviklingen af paradentose
Amerikanske, japanske og svenske undersøgelser har vist, at tilskud med Q10 kan forsinke paradentose og måske bremse sygdommen.
Japanske forskere fra tandlægeskolen ved Nihon University har for eksempel foretaget et studie med 45 voksne med let til mild paradentose, som enten fik 150 mg Q10 om dagen eller placebo (identiske snydetabletter) i to måneder. Studiet afslørede, at den gruppe, der fik tilskud med Q10, havde opnået mindre plakdannelse, færre blødninger fra tandkødet og en reduceret dybde af tandkødslommerne. Studiet afslørede desuden, at Q10 gruppen havde opnået mindre dårlige ånde og en større antioxidantaktivitet i spyttet.
Det antages, at Q10 har følgende virkningsmekanismer mod paradentose
Som en del af cellernes energiproduktion
Som en kraftig antioxidant, der beskytter cellerne
Som en del af immunforsvaret
Ved at regulere uhensigtsmæssige inflammationer
Vælg tilskud med dokumentation
Det er vigtigt, at kroppen kan optage Q10, så co-enzymet både kan beskytte cellerne og komme helt ind i mitokondrierne, hvor energiomsætningen foregår. Det kan derfor svare sig, at vælge produkter af en høj kvalitet, hvor der foreligger dokumentation.
Der findes også tandpasta med Q10, som kan forstærke virkningen.
Da paradentosevæv er sårbart, og da heling af paradentosevæv kræver en høj energiproduktion, er cellerne i tandkødet afhængige af en tilstrækkelig tilførsel af Q10
Grundig tandhygiejne er altid vigtig
Selvom paradentose ikke er forbundet med smerter, er det vigtigt med regelmæssige tandlægebesøg.
Til daglig anbefales grundig tandhygiejne efter hvert måltid. Helst med en elektrisk tandbørste og rensning af alle mellemrum med en lille speciel børste fra tandlæge eller apotek. Tandtråd og tandstikkere er også godt.
Comparative evaluation of co-enzyme Q10 and Melaleuca alternifolia as antioxidant gels in treatment of chronic periodontitis: A clinical study. - PubMed – NCBI
Collaborative research with Nihon University: Effect of te reduced form of Q10 (Ubiquinol) on oral environment in periodontal disease. Kaneka Corporation
Pernille Lund Q10 - fra Helsekost til epokegørende medicin
hvis du vil vide mere om Q10
TIP! Se også de relaterede artikler
Kroniske inflammationer er den største dødsårsag
Omega-3 kan lindre astma og omega-6 kan forværre sygdommen
Selens og jerns forskellige roller i kræftforebyggelsen
Visse vitaminer er afgørende for tarmens immunsystem
Sammenhæng mellem D-vitamin, diabetes og paradentose
Zink er effektivt mod hepatitis C, influenza, forkølelse og andre virusinfektioner
Zink modvirker infektioner, eksem og herpes
D-vitamin beskytter mod alvorlige astmaanfald
Sådan dæmper omega-3-fedtsyrer inflammationer
D-vitamin, sollys og solbeskyttelse
A-vitamin understøtter lungernes immunforsvar mod tuberkulose
D-vitamins evne til at forebygge kræft og andre sygdomme afhænger af magnesium
Patienter med polypper i næsen har mindre zink i det syge væv
COVID-19: Mangel på D-vitamin øger risiko for hospitalsindlæggelse
Mangel på D-vitamin, folinsyre, B12-vitamin og omega-3 hænger sammen med inflammatoriske tarmsygdomme
COVID-19: Ældres mangel på D-vitamin hænger sammen med komplikationer og død
D-vitaminmangel er involveret i COVID-19 infektioner, leddegigt, diabetes og andre inflammatoriske sygdomme
D-vitamintilskuds effekt på mental helse hos patienter med tarmsygdomme
D-vitamin hæmmer sundhedsfarlige inflammationer
Tarmproblemer kan skyldes mangel på D-vitamin
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
metabolske forstyrrelser og insulinresistens
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering